**Tájékoztató a 2020/2021-es tanév őszi félévére történő bejelentkezésről felsőbb éves hallgatóknak**

Az alábbi tanévkezdéssel, fizetési határidővel záróvizsga jelentkezéssel kapcsolatos levelünket kérem olvassa el figyelmesen!

**BEJELENTKEZÉS**

Az előző félévhez hasonlóan a hallgatóknak a **Neptun rendszeren keresztül** **nyilatkozniuk kell** a tanulmányi státuszukról, arról, hogy az adott félévben **aktív vagy passzív** státuszban kívánják tanulmányaikat folytatni.

A bejelentkezési folyamat leírása az alábbi linkről letölthető:

<https://iig.uni-eszterhazy.hu/download/6HWA3hoMibZWkO9iHC02YCZF376C9IpLgB66XdjE>

Kérem, olvassa el figyelmesen és a leírásnak megfelelően a bejelentkezési időszakban állítsa be tanulmányi státuszát!

**A bejelentkezésre (aktív vagy passzív státusz bejelentésére) 2020. szeptember 9-én 10 órától szeptember 18-án 11 óráig biztosítunk lehetőséget!**

Felhívom a figyelmet, hogy a passzív félévről (a hallgatói jogviszony szüneteltetéséről) is nyilatkozni kell a fenti leírásnak megfelelően.

**TANEGYSÉGFELVÉTEL**

Az aktív jogviszony létesítéséhez a nyilatkozaton kívül továbbra is szükséges a tanegység-felvétel is. Ezért felhívom a figyelmet, hogy **tanegység-felvételre**, tanegység-felvétel véglegesítésére valamennyi tagozaton a regisztrációs időszakban **2020. szeptember 9-én** 10 órától szeptember 18-án 12 óráig lesz lehetőség. A regisztrációs időszakot követően - 2020. szeptember 18-től 2020. október 2-ig - csak a Neptun rendszerben benyújtott elektronikus kérelem alapján, igazgatási díj megfizetése mellett lehet tanegységet felvenni és leadni.

**FIGYELEM! Az aktív jogviszony létesítéséhez a bejelentkezésnek és a tanegységfelvételnek is meg kell történnie.**

**BEJELENTKEZÉS ELMULASZTÁSA**

A regisztrációs időszak lezárását követően az aktív félév passzív félévvé nyilvánítására 2020. október 14-ig biztosítunk lehetőséget a Neptunban beadott elektronikus kérvény alapján (Ügyintézés/Kérvények/ Hallgatói jogviszony szüneteltetése regisztrációs időn túl). A kérvény benyújtható: 2020. szeptember 19-től október 14-ig.

A kari TKB a hallgató kérelmére engedélyezheti a hallgatói jogviszony szüneteltetését a már megkezdett képzési időszak végéig, az adott képzési időszakra vonatkozóan, amennyiben a hallgató a hallgatói jogviszonyból eredő kötelezettségeinek szülés, továbbá baleset, betegség vagy más váratlan ok miatt, önhibáján kívül nem tud eleget tenni. A kérvény a megfelelő igazolásokkal együtt a Neptun rendszeren keresztül benyújtható (Ügyintézés/Kérvények/Félévközi passziválás): 2020. október 15-tól január 26-ig.

**FIZETÉSI HATÁRIDŐ**

**A költségtérítési/önköltségi díj első részletének befizetésének határideje**: szeptember 4.

* számlakérő lapok beérkezési határideje a TO Pénzügyi és Neptun Irodájához (3300 Eger, Egészségház u. 4.): szeptember 4.
* Diákhitel engedményezés intézése az egri campuson a TO Pénzügyi és Neptun Irodájánál, más campus esetében az oktatási irodánál/csoportnál: szeptember 4.

A TVSZ 23.§ (8) bekezdése értelmében amennyiben a hallgató a tárgyfelvétel véglegesítési időszakának első napjáig (szeptember 7-ig) **fennálló fizetési kötelezettségét nem teljesíti, az Oktatási Főigazgatóság munkatársai törlik az adott félévre felvett tanegységeit.** Ez esetben a hallgató hallgatói jogviszonyát az adott félévben hivatalból – amennyiben a két egybefüggő passzív félév lehetőségét nem merítette ki -szüneteltetni kell (kivéve 26.§ (8) bekezdés esetében).

**OKTATÁS**

Az Egyetem a 2020/21-es tanév I. félévében a nappali tagozatos oktatást elsősorban jelenléti oktatás formájában valósítja meg, levelező tagozaton pedig lehetőség szerint távolléti (online) oktatási formát alkalmaz. Az egyes tanegységek oktatási formáját az oktatók a tárgyfelvételt követően a tantárgyi tematikákban teszik közzé.

**Első tanítási nap nappali tagozaton: 2020. szeptember 14.**

**ZÁRÓVIZSGA JELENTKEZÉS**

Végzős (utolsó féléves) hallgatók **2021 januári záróvizsgára jelentkezés**ének határideje a Neptunban (Ügyintézés/Záróvizsgák menüpont): 2020. szeptember 9-18-ig